SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú v cestnej doprave v Európskej únii: Desiata výročná správa (Oznamovací rok 2011) /* COM/2013/0458 final */





SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú v cestnej doprave v Európskej únii: Desiata výročná správa (Oznamovací rok 2011) 1. Úvod Táto správa predstavuje súbor predložených správ členských štátov za jedenásty rok podľa smernice 98/70/ES[1] (ďalej len „smernica“) a poskytuje súhrnné informácie o kvalite benzínu a motorovej nafty v EÚ v roku 2011. Špecifikácie benzínu a motorovej nafty predávaných v EÚ sú zahrnuté v smernici: prvá vstúpila do platnosti 1. januára 2000; druhá 1. januára 2005; tretia 1. januára 2009, ktorou sa obmedzuje obsah síry vo všetkých palivách v cestnej doprave v EÚ na 10 ppm. Ďalšie požiadavky sú definované v európskej norme pre monitorovacie systémy kvality palív („FQMS“) EN 14274: 2003, ktoré sa vyžadujú od roku 2004 podľa smernice 2003/17/ES. V zmysle tejto smernice sa od členských štátov vyžaduje predloženie správy po prvýkrát do 30. júna 2002 a to za predchádzajúci kalendárny rok (tzn. 2001). Smernica tiež vyžaduje, aby členské štáty predkladali súhrnné správy o kvalite palív, ktoré sa predali na ich území. Pôvodný vzor na predkladanie správ ustanovila Komisia vo svojom rozhodnutí 2002/159/ES z 18. februára 2002[2]. Zavedením nových špecifikácií palív a požiadaviek na predkladanie správ sa požiadavky tejto smernice zmenili. Všetky členské štáty dostávajú každoročne aktualizovaný vzor predkladania správ, aby sa zabezpečilo, že v nich budú uvedené všetky patričné náležitosti, ktoré umožnia vypracovanie celoeurópskej analýzy a porovnávania výsledkov monitorovania kvality palív. Tento vzor je vypracovaný v súlade s požiadavkami na predkladanie správ, ktoré sú uvedené v rozhodnutí Komisie 2002/159/ES, a Komisia ho každoročne preveruje a schvaľuje. V roku 2011 dodržali všetky členské štáty špecifikácie pre palivá, v ktorých sa vyžaduje, aby palivá v cestnej doprave obsahovali menej ako 10 ppm síry. Okrem toho začali členské štáty podávať správy o palivách s pridaným etanolom, čo je od 1. januára 2011 povinná požiadavka v zmysle zmeny smernice 2009/30/ES. Dva členské štáty (Poľsko a Nemecko) nepredložili svoje správy podľa požadovaného vzoru. Holandsko nepoužilo požadovaný vzor vo svojej pôvodnej správe, ale na požiadanie správu prerobilo. Z 27 výročných správ o monitorovacích systémoch kvality palív bolo 21 správ predložených v rámci požadovaného termínu do 30. júna, 4 boli predložené takmer o mesiac neskôr, pričom dve z nich boli predložené včas, ale vyžadovali si prepracovanie podľa štandardného vzoru. V porovnaní s rokom 2010 a 2009 je tu jednoznačné zlepšenie v predkladaní správ v rámci požadovaného časového termínu. 2. Predaj palív v Európe V predaji palív v EÚ v roku 2011 výrazne prevažuje motorová nafta s množstvom 245 227 miliónov litrov predanej motorovej nafty v porovnaní s 116 893 miliónmi litrov predaného benzínu spolu za všetky druhy. Čo sa týka druhov benzínu, benzín s oktánovým číslom 91 (ďalej len „RON 91“) naďalej stráca svoj podiel na trhu a v súčasnosti sa predáva iba v malých množstvách, v rámci predaja za rok 2011 to bolo 645 miliónov litrov. Benzín s oktánovým číslom 98 (ďalej len „RON 98“) predstavoval spolu 9 196 miliónov litrov, pričom benzín s oktánovým číslom 95 (ďalej len „RON 95“) tvoril väčšinu predaného benzínového paliva s hodnotou 107 052 miliónov litrov. Čo sa týka motorovej nafty, väčšinu predaja predstavoval druh B7, z ktorého sa predalo 121 545 miliónov litrov. Z motorovej nafty typu B5 a motorovej nafty ako takej sa predalo približne polovičné množstvo z každého druhu (64 523 a 58 498 miliónov litrov jednotlivo). Na nasledujúcom obrázku č. 1 sú znázornené rôzne hodnoty predaja rôznych druhov palív v celej Európe podľa druhov. Obrázok 1: Predaj palív v EÚ podľa druhov v roku 2011 Benzín Motorová nafta || || Milióny litrov || Bezolovnatý benzín < 10 ppm S || Motorová nafta < 10 ppm S || || || Min. RON=91 || || || Min. RON=95 || || || RON 95=<RON<98 || || || RON>=98 || || || Motorová nafta || || || Min. RON=91 E5 || || || Min. RON=95 E5 || || || RON 95=<RON<98 E5 || || || RON>=98 E5 || || || Motorová nafta B5 || || || Min. RON=91 E10 || || || Min. RON=95 E10 || || || RON 95=<RON<98 E10 || || || RON>=98 E10 || || || Motorová nafta B7 || || || Min. RON=91 E+ || || || Min. RON=95 E+ || || || RON 95=<RON<98 E+ || || || RON>=98 E+ || || || Motorová nafta B+ Predaj palív v EÚ v roku 2011 spolu a za predchádzajúce roky je znázornený na obrázku č. 2. Predaj palív sa v roku 2011 pohyboval na podobnej úrovni ako v roku 2010, pričom došlo k poklesu predaja benzínu (pokles o 4 338 miliónov litrov) a motorovej nafty (pokles o 1 614 miliónov litrov), čo spôsobilo celkový pokles v predaji palív o 5 952 miliónov litrov predaných palív v cestnej doprave. Obrázok 2: Množstvo predaných palív v EÚ podľa druhu od 2001 do 2011 Rok || || Milióny litrov || || || || Motorová nafta || || || || || || Benzín || || || || || || * Okrem Francúzska v r. 2003 – 2005, keďže za toto obdobie nepredložilo správy. Okrem Luxemburska v rokoch 2007 – 2009, a Malty v rokoch 2006 a 2009, keďže nepredložili správy. Okrem toho sa EÚ v rokoch 2004 a 2007 rozšírila z 15 na 27 členských štátov. 3. Dostupnosť palív v roku 2011 Jednou z hlavných skutočností roka 2011 bolo zistenie, že RON 91 takmer zmizol z trhu, a keďže sa predáva iba v štyroch krajinách, celkový predaj dosiahol 645 miliónov litrov. Tabuľka č. 1 uvádza rozdelenie a množstvo predaných palív vo všetkých 27 krajinách EÚ podľa členských štátov a druhu paliva. Tabuľka1: Predaj palív v EÚ27 v r. 2011 podľa druhov Druh paliva || Predaj benzínu (milióny litrov) || Predaj motorovej nafty (milióny litrov) Členský štát || min. RON=91 || min. RON=95 || min. RON=98 || RON≥98 || Benzín spolu || Motorová nafta spolu Rakúsko || 48 || – || 2 274 || 56 || 2 378 || 7 248 Belgicko || – || 1 405 || – || 355 || 1 760 || 8 738 Bulharsko || – || 763 || 3 || 39 || 805 || 2 184 Cyprus || – || 473 || – || 38 || 511 || 391 Česká republika || 30 || 2 342 || – || 39 || 2 411 || 4 820 Dánsko || 390 || 1 596 || 2 || – || 1 988 || 3 249 Estónsko || – || 387 || 20 || – || 407 || 678 Fínsko || – || 1 035 || – || 1 127 || 2 162 || 2 872 Francúzsko || – || 8 397 || – || 1 988 || 10 385 || 40 327 Nemecko || 177 || – || 23 100 || 3 261 || 26 538 || 39 417 Grécko || – || 4 268 || 90 || 143 || 4 501 || 2 628 Maďarsko || – || 1 651 || – || 42 || 1 693 || 3 293 Írsko || – || 1 856 || – || – || 1 856 || 2 675 Taliansko1 || – || 11 678 || – || – || 11 678 || 30 231 Lotyšsko || – || – || 310 || 24 || 334 || 807 Litva || – || 336 || – || 7 || 343 || 1 225 Luxembursko || – || 378 || – || 92 || 470 || 2 054 Malta || – || – || 99 || – || 99 || 105 Holandsko || – || 5 625 || 71 || – || 5 696 || 7 783 Poľsko || – || 4 964 || – || 412 || 5 376 || 14 905 Portugalsko || – || – || 1 538 || 139 || 1 677 || 5 505 Rumunsko || – || – || 1 748 || 161 || 1 909 || 4 149 Slovensko || – || 706 || – || 12 || 718 || 1 263 Slovinsko || – || – || 83 || 653 || 736 || 1 580 Španielsko || – || – || 6 559 || 608 || 7 167 || 26 712 Švédsko || – || 4 223 || 152 || – || 4 375 || 5 324 Spojené kráľovstvo || – || 18 157 || 763 || – || 18 920 || 25 064 1: Údaje, ktoré poskytlo Taliansko, vykazujú rovnaké hodnoty ako v roku 2010, čo môže vyvolať pochybnosti o ich presnosti. Môžeme si všimnúť niekoľko všeobecných trendov: · Na trhu prevláda motorová nafta vo všetkých členských štátoch s výnimkou dvoch, kde benzín predstavuje 63,1 % podiel z predaja palív v Grécku a 56,6 % podiel z predaja palív na Cypre. · Na druhej strane Belgicko vykazuje najväčšiu závislosť od naftových palív, pričom motorová nafta v Belgicku predstavuje 83,2 % podiel z predaja palív na trhu – najvyššie zastúpenie vo všetkých členských štátoch. · Najväčšie množstvo, čo sa týka predaja palív v roku 2011, dosiahlo Nemecko, s celkovou hodnotou 18,2 % predaja palív a s národným pomerom benzín/motorová nafta 40,2 % v prospech predaja benzínu a 59,8 % v prospech predaja motorovej nafty. Druhým najväčším trhom v EÚ bolo Francúzsko s podielom 14,0 % z predaja palív a s národným pomerom benzín/motorová nafta 20,5 % v prospech benzínu a 79,5 % v prospech motorovej nafty, tretí najväčším trhom v EÚ bolo Spojené kráľovstvo, kde predaj dosiahol celkom 12,1 % podiel z predaja palív v EÚ, s národným pomerom 43 % v prospech benzínu a 57 % v prospech motorovej nafty. · Čo sa týka druhu E10, stále má na trhu nízke zastúpenie, keďže v súčasnosti ho predávajú iba tri krajiny (Nemecko, Francúzsko a Fínsko). 4. Monitorovanie kvality palív v roku 2011 4.1. Opis systémov, ktoré využívajú rôzne členské štáty V EÚ sa využili rôzne prístupy pri implementovaní monitorovacích systémov kvality palív, hoci v porovnaní s predchádzajúcim rokom bolo zaznamenané mierne zlepšenie z hľadiska zhodnosti. Tieto prístupy sú rôzne, od tých, ktoré vychádzajú z európskej normy EN 14274[3], cez odoberanie vzoriek na rôznych miestach predaja palív, až po národné systémy. Smernica povoľuje alternatívne systémy monitorovania pod podmienkou, že tieto systémy zabezpečia, že výsledky budú rovnako dôveryhodné ako v zmysle normy EN 14274, hoci kritériá na takéto hodnotenie nie sú špecifikované. Nie je preto jasné, či existujúce systémy, ktoré sa nezakladajú na norme EN 14274, spĺňajú tieto kritériá. V roku 2011 poskytla väčšina členských štátov dodatočné informácie o svojom výbere systému monitorovania (ak použila štatistický model podľa normy EN 14274) alebo poskytla informácie o výbere národného systému monitorovania. Z 27 členských štátov využili v roku 2011 nasledujúce systémy monitorovania kvality palív: · 5 štátov si zvolilo využitie štatistického modelu A podľa normy EN 14274 (Rakúsko, Fínsko, Grécko, Taliansko a Španielsko); · 5 štátov využilo štatistický model B podľa normy EN 14274 (Francúzsko, Nemecko, Poľsko, Bulharsko a Rumunsko); · 9 štátov si zvolilo štatistický model C podľa normy EN 14274 (Írsko, Portugalsko, Cyprus, Česká republika, Estónsko, Maďarsko, Litva, Slovensko a Slovinsko); a · zostávajúcich 8 štátov využilo národný systém monitorovania. 4.2. Odber vzoriek a predkladanie správ Jedným z kľúčových momentov pri meraní kvality paliva je spôsob odoberania vzoriek. Odoberanie vzoriek musí byť v súlade s požiadavkami stanovenými v norme EN 14274. Táto norma uvádza počet a miesto odberu vzoriek, ktoré majú byť odobraté a uvedené v správe členských štátov o kvalite palív. Norma tiež uvádza minimálny počet vzoriek pre každý druh paliva v každom období, v zimnom aj letnom. Tabuľka č. 2 uvádza údaje o odobratých vzorkách a predložených správach pre jednotlivé členské štáty v roku 2011. Celkový počet požadovaných minimálnych vzoriek sa vypočíta v prípade, že členský štát použil štatistický model uvedený v norme EN 14274, a to za predpokladu, že pre každý uvedený model (A, B a C) je známa minimálna požiadavka týkajúca sa vzorky. V tabuľke sa tiež uvádza aj rozpis údajov o celkových odobratých vzorkách a o odbere vzoriek uskutočnenom na čerpacích staniciach. Tento rozpis poskytli v roku 2011 všetky členské štáty okrem Nemecka. Nemecko poskytlo výsledky z odberu vzoriek v rámci dvoch samostatných metód, ale neuviedlo celkový počet odobratých vzoriek (keďže niektoré vzorky boli testované pomocou oboch metód, iné iba jednou), a preto nie je možné určiť, či bol dodržaný počet vzoriek. V norme EN 14274 sa uvádza, že v rámci minimálnych požiadaviek by sa mali vzorky odoberať na miestach výdaja paliva, ktoré sú definované ako „maloobchodné alebo komerčné miesta, na ktorých sa čerpajú palivá do motorových vozidiel na účely pohonu.“ Preto by sa na účely splnenia minimálnych požiadaviek týkajúcich sa odberu vzoriek mali okrem odberov vzoriek na čerpacích staniciach uskutočňovať všetky odbery vzoriek v distribučných termináloch alebo rafinériách. V porovnaní s rokom 2011 sa vyskytla aj pozitívna zmena, a to, že členské štáty prejavili zlepšenie v monitorovacích systémoch kvality palív a v procese odoberania vzoriek, ako napríklad Dánsko, ktoré zavádza nový systém v súlade s požiadavkami smernice. Nedodržiavanie požiadaviek normy EN 228 na testovanie jednotlivých vzoriek benzínových palív sa v roku 2011 v porovnaní s rokom 2010 znížilo, a v roku 2011 sa znížil aj počet prípadov nedodržiavania normy EN 590 pre motorovú naftu. Správu o palivách môžete nájsť v časti Monitorovanie kvality palív v EÚ – Súhrnná správa za rok 2011 – Záverečná správa pre GR pre oblasť klímy Európskej komisie, ktorá je k dispozícii na internetovej stránke GR pre oblasť klímy. Tabuľka 2: Súhrnné údaje členských štátov o odoberaní vzoriek a predkladaní správ v súvislosti s požiadavkami smernice 98/70/ES a európskou normou EN 14274 ČŠ || Model FQMS (1) || Veľkosť (2) || Samostatne LaZ? (3) || Vzorky podľa druhu a obdobia (4) || Celkové množstvo požadovaných vzoriek (5) || Odobraté vzorky (6) || Vzorky odobraté na čerpacích staniciach (7) || Súlad vzoriek (8) Ben. || Naft. || Ben. || Naft. || Ben. || Naft. || Ben. || Naft. Rakúsko || AT || A || S || ü || 50 || 104 || 100 || 153 || 150 || 153 || 150 || ü || ü Belgicko || BE || N || S || ü || (50) || (200) || (100) || 2 006 || 5 325 || 2 006 || 5 325 || (ü) || (ü) Bulharsko || BG || B || S || ü || 100 || 410 || 200 || 473 || 496 || 461 || 482 || ü || ü Cyprus || CY || C || S || ü || 50 || 108 || 100 || 233 || 140 || 233 || 140 || ü || ü Česká republika || CZ || C || S || ü || 50 || 102 || 104 || 944 || 955 || 944 || 1 015 || ü || ü Dánsko || DK || N || S || ü || (50) || (200) || (100) || 41 || 21 || 41 || 9 || (×) || (×) Estónsko || EE || C || S || ü || 50 || 104 || 100 || 350 || 210 || 350 || 210 || ü || ü Fínsko || FI || A || S || ü || 50 || 200 || 100 || 224 || 126 || 224 || 126 || ü || ü Francúzsko || FR || B || L || ü || 200 || 800 || 400 || 487 || 420 || 395 || 420 || × || ü Nemecko || DE || B || L || ü || 200 || 802 || 400 || 520 || 363 || 0 || 0 || × || × Grécko || EL || A || S || ü || 50 || 106 || 100 || 112 || 100 || 33 || 20 || × || × Maďarsko || HU || C || S || ü || 50 || 102 || 100 || 120 || 120 || 120 || 120 || ü || ü Írsko || IE || C || S || ü || 50 || 100 || 100 || 149 || 136 || 94 || 97 || × || × Taliansko || IT || A || L || ü || 100 || 200 || 200 || 200 || 200 || 200 || 200 || ü || ü Lotyšsko || LV || N || S || ü || (50) || (108) || (200) || 202 || 307 || 173 || 160 || (ü) || (ü) Litva || LT || C || S || ü || 50 || 102 || 100 || 104 || 100 || 92 || 91 || × || × Luxembursko || LU || N || S || ü || (50) || (200) || (100) || 89 || 98 || 81 || 98 || (×) || (×) Malta || MT || N || S || ü || (50) || (100) || (100) || 32 || 27 || 21 || 18 || (×) || (×) Holandsko || NL || N || S || ü || (50) || (100) || (100) || 100 || 100 || 100 || 100 || (ü) || (ü) Poľsko || PL || B || S || ü || 200 || 216 || 206 || 265 || 295 || 265 || 295 || ü || ü Portugalsko || PT || C || S || ü || 50 || 108 || 100 || 254 || 122 || 200 || 100 || ü || ü Rumunsko || RO || B || S || ü || 100 || 216 || 200 || 224 || 222 || 224 || 222 || ü || ü Slovensko || SK || C || S || ü || 50 || 102 || 100 || 155 || 123 || 155 || 123 || ü || ü Slovinsko || SI || C || S || ü || 50 || 200 || 100 || 145 || 178 || 142 || 115 || × || ü Španielsko || ES || A || L || ü || 100 || 216 || 200 || 634 || 330 || 0 || 0 || × || × Švédsko || SE || N || S || ü || (50) || (104) || (100) || 672 || 756 || 0 || 0 || (×) || (×) Spojené kráľovstvo || UK || N || L || ü || (100) || (208) || (200) || 1 369 || 2 298 || 68 || 65 || (×) || (×) # || Stĺpec || Vysvetlivky (1) Model FQMS || N = národný monitorovací systém kvality palív (FQMS) A = štatistický model A normy EN 14274 B = štatistický model B normy EN 14274 C = štatistický model C normy EN 14274 (2) Veľkosť = veľkosť krajiny || S = malá (celková výška predaja motorových palív určených pre cestné vozidlá < 15 miliónov ton pa) L = veľká (celková výška predaja motorových palív určených pre cestné vozidlá > 15 miliónov ton pa) (3) Samostatne LaZ? || P samostatné správy za letné a zimné obdobie x správa obsahuje výsledky vzoriek len za celý rok (4) Vzorky podľa druhu a obdobia || EN 14274: pre druhy palív, ktoré tvoria menej ako 10 % z celkového predaja sú nižšie požiadavky na počet vzoriek; pre členské štáty, ktoré využívajú národné monitorovacie systémy kvality palív, sú odhadované ekvivalentné minimálne počty vzoriek (na základe predaja palív) uvedené v zátvorkách () (5) Celkové množstvo požadovaných vzoriek || výpočet minimálneho celkového požadovaného množstva vzoriek podľa normy EN 14274 podľa modelu monitorovania kvality palív a veľkosti krajiny; minimálne množstvo požadovanej vzorky má byť odobraté z „miesta použitia“ na miestach výdaja paliva. Pre členské štáty, ktoré využívajú národné monitorovacie systémy kvality palív, sú odhadované ekvivalentné minimálne počty vzoriek (na základe predaja palív) uvedené v zátvorkách (). (6) Odobraté vzorky || celkový počet odobratých vzoriek podľa druhov palív na všetkých miestach (čerpacie stanice, terminály a rafinérie) (7) Vzorky odobraté na čerpacích staniciach || celkový počet vzoriek odobratých na čerpacích staniciach, na miestach výdaja paliva (verejných a komerčných) Tieto údaje sa uvádzajú samostatne v štandardnom vzore pre podávanie správ; tam, kde sa vzorky odobraté na čerpacích staniciach nezhodujú s celkovým počtom odobratých vzoriek, je táto skutočnosť spôsobená rozdielmi v pôvodnej predloženej správe (zvlášť vo Francúzsku a Českej republike, kde je počet vzoriek odobratých na čerpacích staniciach vyšší ako celkový počet odobratých vzoriek). (8) Súlad vzoriek || ü znamená súlad s normou EN 14274, čo sa týka počtu požadovaných vzoriek a × znamená nedodržanie požiadaviek; znamená to teda celkový súlad vzoriek pre všetky druhy palív; pozri správu členských štátov o dodržiavaní požiadaviek na odoberanie vzoriek pre každý druh paliva samostatne; tam, kde sa použil národný systém monitorovania palív, je odhadovaný súlad, ktorý má potvrdiť dodržiavanie normy EN 14274, uvedený v zátvorkách () Keď členské štáty neposkytli rozdelenie podľa miest odberu vzoriek, nie je možné zhodnotiť dodržiavanie požiadaviek pre vzorky. || Ben. || Benzín || Naft. || Motorová nafta || || || 5. Súlad s limitnými hodnotami smernice 5.1. Predkladanie správ o benzíne V roku 2011 väčšina členských štátov poskytla úplné informácie o súlade vzoriek benzínu. Aby bolo možné určiť dodržiavanie normy, je potrebné vedieť, ktorá metóda testovania bola využitá na testovanie niektorých parametrov (pretože reprodukovateľnosť a úrovne tolerancie sa pre každú metódu líšia). Členským štátom bolo umožnené uvádzať tieto informácie v rámci vzoru na predkladanie správ – hoci to nie je povinnou súčasťou predkladanej správy, je to nevyhnutné na určenie úrovní dodržiavania noriem. Medzi parametre, pri ktorých sa v rámci EÚ v roku 2011 najčastejšie zistil nesúlad so špecifikáciami, patrili: · Hodnota tlaku pár v letnom období bola v roku 2011 prekročená 106-krát. Je však zrejmé, že k mnohým prekročeniam dochádza v prechodnom období, kedy dodávatelia vymieňajú palivo s letnou špecifikáciou za palivo so zimnou špecifikáciou a naopak. · V roku 2011 sa zistilo, že špecifikácie nespĺňalo celkom 38 vzoriek druhu RON/MON. Niektoré členské štáty neposkytli úplné podrobné údaje o vzorkách, pri ktorých sa zistil nesúlad s limitnými hodnotami tolerancie. 5.2. Podávanie správ o motorovej nafte V roku 2011 niektoré členské štáty neposkytli úplné podrobné údaje o vzorkách, pri ktorých sa zistil nesúlad s limitnými hodnotami tolerancie. Zo šiestich parametrov, ktoré mali byť testované v prípade motorovej nafty v roku 2011, sa zistil nesúlad so špecifikáciami v týchto prípadoch: · V prípade 126 vzoriek sa zistilo prekročenie maximálneho obsahu síry 10 ppm. V prípade všetkých členských štátov však priemerná hodnota obsahu síry zostáva pod povinnou limitnou hodnotou 10 ppm na úrovni 5,8 ppm. · Čo sa týka destilačných limitných hodnôt, nesúlad so špecifikáciou sa zistil celkovo pri 19 vzorkách. 5.3. Zhrnutie V tabuľke č. 3 sa uvádzajú údaje týkajúce sa miery súladu správ členských štátov za rok 2011 so smernicou, pokiaľ ide o výsledky analýz vzoriek v porovnaní s limitnými hodnotami tolerancie, ako aj formou a obsahom správy. Medzi zmeny a doplnenia smernice patrilo vloženie odseku, v ktorom sa uvádza: „Členské štáty stanovia pokuty, ktoré sa budú uplatňovať pri porušení vnútroštátnych ustanovení prijatých v súlade s touto smernicou. Uvedené pokuty musia byť účinné, primerané a výstražné.“ Niektoré členské štáty poskytli vysvetlenie nápravných opatrení a pokút udelených vnútroštátnymi orgánmi v prípade zistenia, že vzorky nevyhovujú špecifikáciám. Tieto a iné poznámky súvisiace so systémami monitorovania členských štátov boli zvýraznené a podrobnejšie rozpísané v kapitolách pre jednotlivé členské štáty tejto správy. Zistilo sa, že z celkového počtu 10 257 testovaných vzoriek benzínu v roku 2011, 211 vzoriek nespĺňalo špecifikácie uvedené pre limitné hodnoty tolerancie v prípade jedného alebo viacerých parametrov, čo predstavuje mieru nesúladu na úrovni 2,0 %. Z 13 718 vzoriek, u ktorých sa v roku 2011 testovalo 6 povinných parametrov týkajúcich sa motorovej nafty, 203 vzoriek nespĺňalo stanovené limitné hodnoty, čo predstavuje 1,5 % všetkých oznámených vzoriek. Podiel vzoriek, v prípade ktorých sa zistil nesúlad so špecifikáciami, je založený na počte odobratých vzoriek, ktorý by mal (v rámci každého členského štátu) závisieť od objemu predaja palív a zdrojov dodávok. Avšak, v prípade členských štátov využívajúcich národné systémy, ktoré nemusia byť rovnocenné so štatistickými modelmi A, B alebo C, a ktoré využívajú štatistické modely, ktoré nemusia byť najvhodnejšie, je potrebné zvážiť tiež nesúlad v rámci EÚ vážený objemom a počtom vzoriek. Tabuľka 3: Zhrnutie súladu predkladania správ členských štátov za rok 2011 || ČŠ || Nesúlad s limitnými hodnotami nevyhovujúce vzorky (NV)/celkový počet vzoriek || Neúplné správy nemerané parametre (NP)/spolu || Neskoro predložené správy || || (1) || (2) || (3) || || Benzín || Motorová nafta || Benzín || Motorová nafta || || || NV || Spolu || NV || Spolu || NP || Spolu || NP || Spolu || (mesiace) || AT || 6 || 153 || 8 || 150 || 0 || 19 || 0 || 6 || < 1 mesiac || BE || 70 || 2 006 || 89 || 5 325 || 1 || 19 || 0 || 6 || včas || BG || 27 || 473 || 19 || 496 || 5 || 19 || 0 || 6 || včas || CY || 21 || 233 || 6 || 140 || 0 || 19 || 0 || 6 || včas || CZ || 22 || 944 || 19 || 955 || 0 || 19 || 1 || 6 || včas || DK || 0 || 41 || 0 || 21 || 0 || 19 || 0 || 6 || včas || EE || 9 || 350 || 0 || 210 || 0 || 19 || 0 || 6 || včas || FI || 1 || 224 || 0 || 126 || 1 || 19 || 1 || 6 || včas || FR || 17 || 487 || 39 || 420 || 0 || 19 || 0 || 6 || včas || DE || 3 || 520 || 7 || 363 || 1 || 19 || 0 || 6 || < 2 mesiace || EL || 0 || 112 || 0 || 100 || 1 || 19 || 0 || 6 || < 1 mesiac || HU || 4 || 120 || 1 || 120 || 1 || 19 || 0 || 6 || včas || IE || 1 || 149 || 1 || 136 || 0 || 19 || 0 || 6 || včas || IT || 0 || 200 || 0 || 200 || 7 || 19 || 0 || 6 || včas || LV || 0 || 202 || 0 || 307 || 0 || 19 || 0 || 6 || < 1 mesiac || LT || 0 || 104 || 0 || 100 || 1 || 19 || 0 || 6 || včas || LU || 5 || 89 || 1 || 98 || 1 || 19 || 0 || 6 || včas || MT || 5 || 32 || 3 || 27 || 1 || 19 || 0 || 6 || včas || NL || 0 || 100 || 0 || 100 || 1 || 19 || 1 || 6 || včas || PL || 5 || 265 || 2 || 295 || 1 || 19 || 2 || 6 || včas || PT || 5 || 254 || 2 || 122 || 0 || 19 || 0 || 6 || včas || RO || 1 || 224 || 0 || 222 || 1 || 19 || 0 || 6 || včas || SK || 3 || 155 || 4 || 123 || 1 || 19 || 0 || 6 || včas || SI || 0 || 145 || 2 || 178 || 1 || 19 || 1 || 6 || včas || ES || 0 || 634 || 0 || 330 || 0 || 19 || 0 || 6 || < 1 mesiac || SE || 1 || 672 || 0 || 756 || 8 || 19 || 1 || 6 || včas || UK || 5 || 1 369 || 0 || 2 298 || 0 || 19 || 0 || 6 || včas || Počet krajín || || || || || 27 || || || || (1) Nesúlad s limitnými hodnotami (95 % limity spoľahlivosti) || Nie je možné potvrdiť, či sa limitné hodnoty dodržali vo všetkých vzorkách, ak sú oznámené údaje neúplné. Ak z predložených údajov nebolo možné určiť počet vzoriek, v ktorých sa presiahla limitná hodnota, symbol „>“ znamená, že počet vzoriek, v ktorých sa presiahli limitné hodnoty, je minimálny a mohol by byť väčší. || (2) Neúplné správy || V prípade niektorých parametrov možno odoberať menšie počty vzoriek, je však potrebné odoberať vzorky na analýzu všetkých parametrov s cieľom presne posúdiť kvalitu paliva. Členské štáty by mali jasne uviesť, kedy boli vzorky odobraté a poskytnúť výsledky ich kontroly. || (3) Neskoro predložené správy || Smernica 98/70/ES stanovuje, že členské štáty by mali predložiť monitorovacie správy každoročne najneskôr do 30. júna. || Ďalšou dôležitou súčasťou hodnotenia kvality palív, ktoré sa uvádzajú na trh v každom členskom štáte, je súlad so špecifickými parametrami, ktoré je potrebné skontrolovať. V súvislosti s touto záležitosťou sa v súčasnosti v niektorých členských štátoch zistili odchýlky. V úplnej správe za rok 2011 v tabuľke – Tabuľka týkajúca sa súhrnných parametrov, ktoré členské štáty neoznámili pre každý druh paliva z celkového monitorovania kvality palív v EÚ – Súhrnná správa za rok 2011 – Záverečná správa pre GR pre oblasť klímy Európskej komisie, sa uvádza počet parametrov, ktoré neboli merané, podľa členských štátov. I keď zvážime, že táto situácia nepredstavuje problém, čo sa týka hodnotenia celkovej kvality palív v Európe, je to oblasť, ktorú je v roku 2012 potrebné zlepšiť. 6. Záver Kvalita palív úzko súvisí s emisiami CO2 a kvalitou ovzdušia, ako aj s úrovňou náročnosti a nákladnosti dosahovania požadovaných limitných hodnôt emisií škodlivín a skleníkových plynov na strane výrobcov automobilov. Z monitorovania kvality palív v roku 2011 vyplýva, že špecifikácie pre benzín a motorovú naftu stanovené v smernici 98/70/ES sa všeobecne dodržiavajú a zistilo sa len veľmi málo prekročení limitných hodnôt. Prepracovanie normy EN 14274 zabezpečí ďalšie objasnenie pre členské štáty, čo povedie k väčšej konzistentnosti údajov dostupných na účely posudzovania rôznych parametrov kvality palív. Členské štáty tiež prejavili ochotu vynaložiť úsilie na zlepšenie pochopenia požiadaviek na predkladanie správ a svojich monitorovacích systémov kvality palív. Keďže sú prekročenia limitných hodnôt pomerne zriedkavé a väčšina členských štátov prijíma opatrenia s cieľom vyradiť nevyhovujúce palivá z predaja, Komisii nie sú známe žiadne negatívne dôsledky prekročení týchto limitov na automobilové emisie alebo funkciu motora. Komisia však vyzýva členské štáty, aby aj naďalej prijímali opatrenia v záujme zaistenia úplného súladu s cieľom zabrániť budúcemu výskytu podobných problémov. [1] Ú.v. L 350, 28.12.1998, s. 58. [2] Ú.v. L 53, 23.2.2002, s. 30. [3] EN 14274:2003 – Motorové palivá. Určovanie kvality benzínu a motorovej nafty. Monitorovací systém kvality palív.